PRIJEDLOG

Na temelju članka 77. stavka 2. i 6. Zakona o rudarstvu („Narodne novine“ broj 56/13, 14/14, 52/18 115/18, 98/19 i 83/23), Uredbe o naknadi za koncesiju za eksploataciju mineralnih sirovina („Narodne novine“ broj 44/24) članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na sjednici održanoj dana \_\_. 2024. godine, donijelo je

**P R O G R A M**

**utroška sredstava godišnje naknade za koncesiju za eksploataciju mineralnih sirovina na području Općine Križ za 2025. godinu**

I.

Programom utroška sredstava godišnje naknade za koncesiju za eksploataciju mineralnih sirovina na području Općine Križ za 2025. godinu (u daljnjem tekstu: Program) utvrđuje se namjena korištenja i kontrola utroška sredstava godišnje naknade za koncesiju za eksploataciju mineralnih sirovina, ostvarenog kao prihod Proračuna Općine Križ za 2025. godinu.

II.

 Prihod od godišnje naknade za koncesiju za eksploataciju mineralnih sirovina u 2025. godini planiran je u iznosu od 1.440.000,00 EUR-a.

 Prihod godišnje naknade za koncesiju za eksploataciju mineralnih sirovina dijeli se na fiksni dio, varijabilni dio te na namjenski dio.

III.

 Općina Križ novčana sredstva namjenskog dijela naknade utrošiti će za sanaciju šteta nastalih rudarskim djelatnostima u lokalnoj zajednici.

 Novčana sredstva namjenskog dijela naknade utrošiti će se za građenje i održavanje komunalne infrastrukture na području Općine Križ, sukladno Programima građenja i održavanja komunalne infrastrukture.

 Provedba Programa vršiti će se prema stvarnim potrebama i mogućnostima, a sve u skladu s dinamikom ostvarivanja prihoda iz točke II. ovog Programa.

IV.

 Općina Križ će do 28. veljače tekuće godine, ministarstvu nadležnom za rudarstvo dostaviti izvješće iz kojeg će biti razvidan iznos uplaćenih novčanih sredstava namjenskog dijela naknade u prethodnoj godini, iznos utrošenih novčanih sredstava namjenskog dijela naknade, s dokaznicama (primjerice: ugovori, računi i sl.) te stanje novčanih sredstava namjenskog dijela naknade koja su preostala na dan izrade izvješća.

Izvješće o izvršenju ovoga Programa podnosi se Općinskom vijeću istodobno s izvješćem o izvršenju proračuna.

V.

Ovaj Program stupa na snagu prvog dan od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

 PREDSJEDNIK

 OPĆINSKOG VIJEĆA OPĆINE KRIŽ:

 Zlatko Hrastić